open-index/open-wikipedia-markdown huggingface dataset:
Ryesong

**Ryesong** er en elv i Nord-Korea. Den renner fra nord mot sør og munner ut i Gulehavet ved øya Ganghwa like vest for utløpet til Imjin.

## Se også
* Liste over elver i Korea

## Kilder
*Kilde: Atlas of Korea, Sung Ji Mun Hwa Co. Ltd, Gyeonggi, 2008 ISBN 978-89-390-0060-5, 93980
Fritz W.K. Jenssen

**Fritz William Knudtzon Jenssen** (1913–1985) var en tekstilagent i nesten hele sitt yrkesaktive liv, samt anerkjent tennisspiller.

Han var en av landets beste tennisspillere med blant annet deltagelse i Wimbledonturneringen i 1937, og i Davis Cup mot Tyskland, Frankrike og Belgia.

Jenssen, som representerte Ready i Oslo vant, også flere NM titler i såvel single innendørs (1938) som to ganger Double utendørs med Ragnar Hagen 1936 og 1937. Double innendørs i 1937 ble også vunnet med Ragnar Hagen. Mixed double utendørs ble vunnet med Ada Werring i 1936.

Jenssen spilte også flere sesonger på Readys A-lag i bandy. Til tross for sine idrettslige interesser var jakt og fiske hans største lidenskap gjennom hele livet. Han deltok i kampene i felttoget i Norge i 1940 og innehar deltagermedaljen.

Han giftet seg i Oslo i 1940 med Dina Marie Ivarson, og fikk fire barn.

## Referanser


## Kilder
* Ragnar Wold (1950): Sport i navn og tall, s. 443–44.
* Digitalarkivet: Person: Fritz Jenssen
Lasse Kokvik

**Lasse Kokvik** (født 13. mars 1973) er en norsk markedsøkonom og var administrerende direktør for TV3 Norge fra 2005  til 2012 , med det økonomiske og administrative ansvaret for TV3 og Viasat 4 i Norge. Kokvik ble først tilsatt som selger i Kinnevik-selskapet Airtime AS i 1996. Han gikk året etter inn i stillingen som Key Account Manager i TV3, for så å bli salgsdirektør i 2001. Lasse Kokvik er utdannet som markedsøkonom ved Institutt for Høyere Markedsføringsutdannelse (IHM) i 1995.

## Referanser
Cheongcheon

**Cheongcheon** er en elv i Nord-Korea som har sin kilde i Rangrimfjellet i Chagangprovinsen. Deretter renner elva forbi Myohyangfjellet og byen Anju i Sør-Pyongan, før den munner ut i Vesthavet ved Mundok. Lengden er på 199 km og elvas nedbørfelt er på vel 5&nbsp;831 km².

## Hendelser
*I 612 overvant Goguryeo armeen til Sui-dynastiet i Slaget om Salsu under Goguryeo-Sui-krigene.
*Sent i november 1950 ble FN-styrkene slått av kinesiske tropper under Kampen om Cheongcheonelva, noe som sikret Nord-Koreas videre eksistens under Koreakrigen.
*Joseph T. White hopper av fra U.S. Army, og skal ha druknet i den nordkoreanske elva i november 1985.

## Se også
* Liste over elver i Korea

## Kilder
**Atlas of Korea*, Sung Ji Mun Hwa Co. Ltd, Gyeonggi, 2008 ISBN 978-89-390-0060-5, 93980

## Eksterne lenker
* Kart over Nord-Korea som viser Cheongcheonelva
* Up to the Chongchon, Kapittel 32 av *South to the Naktong, North to the Yalu* av Roy E. Appleman (historie fra Koreakrigen).
* Omtale av Cheongcheon  KCNA, 29. mai 2002.
Vasomotorisk

**Vasomotor**  refererer til effekter på en blodåre som endrer blodårens diameter.

Mer spesifikt kan effekten være vasodilasjon eller vasokonstriksjon.

## Referanser
Nadya Suleman

**Nadya Denise Doud-Suleman Gutierrez** (født **Natalie Denise Suleman** den 11. juli 1975, kjent i media som *Octomom*) er en amerikansk kvinne som ble kjent over hele verden da hun i januar 2009 fødte åttlinger og var arbeidsledig og enslig mamma til fjorten barn.

## Åttlingene

Suleman-åttlingene består av seks gutter og to jenter, unnfanget via in vitro-fertilisering (prøverørsbefruktning), en form for assistert befruktning. Barnas mor er Nadya Suleman, faren er en ukjent sæddonor. Barna ble forløst med keisersnitt 26. januar 2009 i Bellflower i California. Dette er det andre tilfellet i verden av en åttlingfødsel hvor alle barna har overlevd, og levd mer enn noen uker, og det er det første tilfellet i USA. Med de ekstreme omgivelsene tatt i betraktning var barnas tilstand forholdsvis bra etter fødselen. Saken ble fort svært omstridt da Suleman allerede hadde seks barn hvorav to er psykisk utviklingshemmet, i tillegg til at Suleman mottok assistanse fra myndighetene fordi hun var arbeidsledig.

Navn, kjønn og vekt
* Noah Angel Suleman – gutt; 1&nbsp;130 gram
* Maliyah Angel Suleman – jente; 960 gram
* Isaiah Angel Suleman – gutt; 1&nbsp;390 gram 
* Nariyah Angel Suleman – jente; 990 gram 
* Makai Angel Suleman – gutt; 790 gram 
* Josiah Angel Suleman – gutt; 1&nbsp;160 gram
* Jeremiah Angel Suleman – gutt; 820 gram 
* Jonah Angel Suleman – gutt; 1&nbsp;100 gram

## Øvrige barn
Suleman begynte med IVF-behandlinger 1997 og fikk seks barn som er født mellon 2001 og 2006.

Alle fjorten barna har samme far, en foreløpig ukjent venn av Suleman.

## Referanser


## Eksterne lenker
*
Magnar Kalseth

**Magnar Johan Kalseth** (født 17. juli 1932 i Nesset, død 30. januar 2010 i Kragerø) var en norsk lokalpolitiker som representerte Arbeiderpartiet. Han var ordfører i Kragerø i 16 år, fra 1984 til 1999.
 
Han var født på Eidsøra i Nesset kommune i Møre og Romsdal hvor han vokste opp som den fjerde av 5 søsken. Etter folkeskole og framhaldsskole gikk han ut i arbeid. 21 år gammel begynte han å arbeide i en malmgruve. Senere ble han ansatt som elektriker i Statkraft. Han ble deretter ansatt i Kragerø Elverk i 1967. 

## Referanser
Venstrereformpartiet

**Venstrereformpartiet**, også kalt **Reformpartiet**, var et politisk parti i Danmark dannet i 1895 av venstrefolk som gikk imot det store forliket av 1894 mellom de moderate delene av Venstre og Højre i Riksdagen.

Grupperinger innen «reformvenstre» var «bergianerne» (eller «det rene venstre»), «de radikale» og «de uttrådte». For å kunne sette makt bak sine krav i samarbeid med Socialdemokratiet, samlet «reformvenstre» seg under ledelse av bergianeren J.C. Christensen. Som formann i Folketingets finansutvalg fikk J.C. Christensen stor innflytelse og drev skiftende høyreregjeringer «til fortvilelse», skildret Edvard Brandes, som selv tilhørte partiets radikale fløy. Venstreformpartiet gikk inn for blant annet en «tollreform, formue- og inntektsskatt, større innflytelse for menighetsrådene ved besettelse av presteembeder» og «redusere de militære utgifter».

Ved systemskiftet i 1901 ble folkeparlamentarismen innført i Danmark, og den første venstreregjeringen ble dannet under ledelse av den moderate Johan Henrik Deuntzer. Regjeringen balanserte de radikale og moderate venstrepartiene og hadde J.C. Christensen, P.A. Alberti og Viggo Hørup fra Venstrereformpartiet som medlemmer. Den moderate reformpolitikken som regjeringen gjennomførte med støtte fra De Frikonservative, skapte misnøye innen den radikale delen av Venstreformpartiet. I 1905 ble de radikale ekskludert og dannet sitt eget parti, Radikale Venstre, som allerede hadde vært under oppseiling.

Etter bruddet samarbeidet Venstreformpartiet tettere med Moderate Venstre; de dannet koaliasjonsregjeringer mellom 1908 og 1909, fikk felles riksdagsgruppe fundert på venstreprogrammet av 1909, og stiftet en felles partiorganisasjon, Venstre, i 1929.

## Referanser


## Eksterne lenker
*
I’m Yours (sang fra 1952)

**«I'm Yours»** er en amerikansk sang fra 1952 med melodi og tekst av Robert Mellin. Innspillinger av den har blitt gjort av Eve Boswell, sang med orkester Dir.: Mario Alonso (utgitt i Norge på 78-platen Odeon ND&nbsp;7094), Eddie Fisher (den største hitversjonen), Don Cornell, The Four Aces og Toni Arden.

Innspillingen med Eddie Fisher ble utgitt av RCA Victor Records med katalognummer 20-4680. Den andre siden var «Just a Little Lovin'».

Innspillingen med Don Cornell with Norman Leyden's Orchestra ble utgitt av Coral Records med katalognummer 60690. Den andre siden var «My Mother's Pearls».

Innspillingen med The Four Aces ble gjort 14. april 1952. Den ble utgitt av Decca Records med katalognummer 28162. Den andre siden var «I Understand».

Innspillingen med Toni Arden ble spilt inn på plate med Percy Faith's Orchestra i 1952. Den ble utgitt av Columbia Records med katalognummer 39737. Den andre siden var «I Understand».

## Norsk versjon
Jacob Hjelte har skrevet en norsk tekst. På norsk bærer den tittelen «For deg».

### Innspillinger

## Listeplasseringer

## Referanser
Storelva (Kjosen i Drangedal)

**Storelva** i Kjosen i Drangedal kommune i Telemark er en ca. 5&nbsp;km lang elvestrekning. Den har sitt utspring i Nedre Singusdalsvatnet (163&nbsp;moh.), og ender i Våletjern (100&nbsp;moh.).

Elva drenerer øverste del av det nordøstlige Drangedal, og er en del av Kragerøvassdraget.

## Referanser
Øvre Egypt

**Øvre Egypt** (arabisk: صعيد مصر‎; *Sa'id Misr*) er den stripe med land på begge sider av Nildalen som strekker seg mellom Nubia, og nedover elven (nordover) til Nedre Egypt. Egypt har alltid vært den viktigste referanserammen i Egypt siden lenge før det eksisterte kart. Øvre Egypt ligger sør for Nedre Egypt ettersom Nilen flyter fra sør og nordover.

## Geografi
Øvre Egypt ligger mellom Nilens katarakter overfor dagens Aswan, nedover elven (nordover) til området mellom Zawyet Dahshur og El-Ayait, hvilket er sør for dagens by og hovedstad Kairo. Den nordlige delen av Øvre Egypt, mellom Sohag og El-Ayait, er også kjent som Midtre Egypt. På arabisk er innbyggerne i Øvre Egypt kjent som sa'idis (som bokstavelig betyr «fra Sa'id», det vil si fra Øvre Egypt); og snakker hovedsakelig en egen dialekt som kalles sa'idiarabisk.

I faraoisk tid var Øvre Egypt kjent som *Ta Shemau*, hvilket betyr «stråenes land». Området var inndelt i 22 distrikter som ble kalt for nomer. Den første nome var løselig sett der hvor moderne Aswan er og 22. nome var ved dagens Atfih (antikkens Afroditopolis), akkurat rett sør for Kairo.

## Historie
### Førdynastiske Egypt
Den viktigste byen i førdynastiske Øvre Egypt var Nekhen (gresk: Hierakonpolis), og byens skytsguddom var gribbegudinnen Nekhebet.

### Dynastiske Egypt
Under det meste av historien i faraoistiske tid var Teben det administrative senter i Øvre Egypt. Etter at det ble ødelagt av assyrerne, gikk det nedover med byens betydning. Under ptolemeiske kongedømme i Egypt, overtok byen Ptolemais Hermiou rollen som den fremste byen i Øvre Egypt. Øvre Egypt var visuelt representert i form den høye hvite krone *[[Hedjet]]*, og dens symboler var den blomstrende lotus og halvgraset.

### Middelalderens Egypt
På 1000-tallet flyktet et stort antall pastoralister (dyrelandbruk), kjent som hilalianere, fra Øvre Egypt og flyttet vestover inn i Libya og noen så langt som til Tunis. Det er antatt at forringete beiteforhold i Øvre Egypt, som siden er blitt assosiert med den varme perioden i middelalderen, var årsaken til denne folkevandringen.

### 1900-tallet
På 1900-tallets Egypt ble tittelen *«prins av Sa'id»* (i betydningen «prins av Øvre Egypt») av kronprinsen av den egyptiske trone. Selv om det egyptiske monarki ble avviklet i 1953, fortsatte tittelen å bli benyttet av Muhammad Ali, som i dag arbeider med eiendom i Paris.

## Referanser


## Litteratur
* Bard, Katheryn A. and Shubert, Steven Blake (1999): *Encyclopedia of the Archaeology of Ancient Egypt*, Routledge, London, ISBN 0-415-18589-0
* Chauveau, Michel (2000): *Egypt in the Age of Cleopatra: History and Society Under the Ptolemies*, Cornell University Press, Ithaca, New York, ISBN 0-8014-3597-8
* David, Ann Rosalie (1975): *The Egyptian Kingdoms*, Elsevier Phaidon, London, OCLC 2122106
* Edel, Elmar (1961): *Zu den Inschriften auf den Jahreszeitenreliefs der «Weltkammer» aus dem Sonnenheiligtum des Niuserre*, Vandenhoeck & Ruprecht, Göttingen, OCLC 309958651
* Ermann, Johann Peter Adolf & Grapow, Hermann (1982): *Wörterbuch der Ägyptischen Sprache Akademie*, Berlin, ISBN 3-05-002263-9
Kirkjubøargarður

**Kirkjubøargarður** er den største kongsgården på Færøyene, og ligger i Kirkjubøur på Streymoy. Kirkjubøur var bispesete på Færøyene fra 1100-tallet, men ble nedlagt som sådan etter reformasjonen, og gården ble krongods.

Gårdens hovedbygning er blant verdens eldste bebodde trebygninger; «roykstovan» og «stokkastovan» (se røykstue) på Kirkjubøargarður kan, sammenholdt med norsk bygningsmateriale, som «storstovo» på Aga i Ullensvang, dateres til omkring 1300. Tømmerbygningene antas å ha blitt kjøpt ferdig i Norge og fraktet til Færøyene. Det er mest sannsynlig at biskop Erlend var byggherren. 

Patursson-slekten har vært kongsbønder på Kirkjubøargarður sammenhengende siden 1557. Den nåværende festebonden er den 17. generasjonen i sin slekt på gården.

## Referanser
Storelva (Kroken i Drangedal)

**Storelva** i Kroken i Drangedal kommune i Telemark er en 11 kilometer lang elvestrekning. Den starter ved samløpet av Grønlielva og Bergvadelva (Gruvlefossbekken) i Vierhølen (118&nbsp;moh), og renner mot sørøst gjennom en skogkledt dal til Fitjevatn (94,5&nbsp;moh.). Her snur elva mot øst-nordøst og fortsetter gjennom jordbruksgrendene Haugland og Rød, passerer Hauglandshølen og enda et Fitjevatn (76&nbsp;moh.). Elva munner ut i Neslandsvatn ved Helldal.

Elva, som drenerer deler av det sørvestlige Drangedal, tilhører Kragerøvassdraget.

## Referanser
Frederick W. Mote

**Frederick Warden Mote** (født 2. juni 1922 i Plainview i Nebraska i USA, død 10. februar 2005 i Aurora i Colorado) var en amerikansk sinolog og professor i historie ved Princeton University i nærmere femti år. Hans forskningsinteresse var Kina særlig under Mingdynastiet og under Yuandynastiet. I samarbeid med Professor Twitchett og Professor Fairbank var han med på å skape *[[The Cambridge History of China]]*, et monumentalt verk om kinesisk historie.

## Liv og virke
Mote gikk i 1943 (under annen verdenskrig) inn i U.S. Army Air Force men kunne ikke bli pilotutdannet av medisinske grunner. Ettersom han året før hadde tatt et kurs i kinesisk på college, sendte militæret ham til Harvard University der han studerte kinesisk under  John K. Fairbank et års tid. I 1944 sluttet han seg til Office of Strategic Services (forløperen til CIA), og tjenestegjorde i Kina-Burma-India-sektoren til 1946.

Etter krigen ble han innskrevet ved Nanjinguniversitetet og tok i 1948 en grad i kinesisk historie der. Da det kinesiske kommunistparti kom til makt i 1949 arbeidet Mote som språkoffiser ved den amerikanske ambassade. Han måtte forlate Kina i 1950, og fortsatte sine studier i USA og fullførte med doktorgrad fra University of Washington i Seattle i 1954. Han ble ansatt av Princeton University to år etter, og forble der frem til noen få år før sin død. Han underviste frem til 1987. 

I 1980 kom professor Twitchett til Princeton, og de to samarbeidet tett de følgende åtte år. Begge hadde arbeidet i etterretningstjenester under andre verdenskrig. De ble redaktører for bind 7 og 8 av *[[The Cambridge History of China]]*. 

Mot slutten av sitt liv publiserte Mote det massive verket *[[Imperial China 900-1800]]* (1999), som oppsummerer, og tildels oppdaterer, bindene 5, 6, 7, 8 og 9 av The Cambridge History of China.

Mote gitet seg med Ch'en Hsiao-lan i Kina i 1950. 

## Utvalgte verker
* *[[The Cambridge History of China]], Volume 7 – The Ming Dynasty, 1368 – 1644, Part I* (redigert av Mote og Twitchett) (1988)
* *The Cambridge History of China, Volume 8 – The Ming Dynasty, 1368 – 1644, Part II* (redigert av Mote og Twitchett) (1988)
* *[[Imperial China: 900–1800]]* (1999)

## Referanser


## Eksterne lenker
* Princeton Obituary
* Washington Post Obituary
* The Journal of Asian Studies obituary
12. serierunde i Tippeligaen 2010

**12. serierunde i Tippeligaen 2010** ble spilt søndag 16. mai med to kamper klokken 16:00. Runden fortsatte med fem kamper klokken 18:00 og ble avsluttet med hovedkampen mellom Brann og Lillestrøm på Brann Stadion klokka 20:00.


## Fakta

## Eksterne lenker
* Tippeligaen 2010: Terminliste og resultater  på altomfotball.no
Smørklepp I kraftverk

**Smørklepp I kraftverk** er et vannkraftverk i Vinje kommune i Telemark.

Det er et elvekraftverk som utnytter et fall på 10 meter i Smørkleppåi.

Installert effekt er 322 kW. Årsproduksjon er 2,2 GWh.

Det er to turbiner her, i hvert sitt bygg. Først kom en gammel dobbel francisturbin fra 1922, som yter 122 kW.

I 1986 ble kraftverket utvidet med et tilbygg som huser en kaplanturbin på 200 kW.

Senere ble det bygd et kraftverk til like nedenfor, Smørklepp II kraftverk. Alt er bygd av Kjetil Negarden.

## Referanser


## Kilder
* 
* NVE vannkraftdatabase
* Småkraftnytt side 55: Kjetil Negarden

## Se også
* NRK: Norge Rundt 24. februar 1989. Glimt fra kraftverket
Trollkraft kraftverk

**Trollkraft kraftverk** er et vannkraftverk  ved Tveitevannet i Vinje kommune i Telemark.

Det er et elvekraftverk som utnytter et fall på ca 220 meter fra en bekk i Sundflatskaret.

Installert effekt er 180 kW fra to Vanvik peltonturbiner. Midlere årsproduksjon er på 0,7 GWh.

Verket er privateid.

## Referanser


## Kilder
* 
* NVE vannkraftdatabase
Elena Kagan

**Elena Kagan** (født 28. april 1960 i New York City i USA) er en amerikansk jurist. Hun har siden 7. august 2010 vært en av ni dommere i USAs høyesterett. 10. mai 2010 ble hun nominert av president Barack Obama til å overta John Paul Stevens' plass i  USAs høyesterett. Senatet godkjente henne 5. august samme år, med 63 stemmer mot 37. Hun var USAs riksadvokat (*solicitor general*) – advokaten som fører statens sak overfor USAs høyesterett – fra 2009 til 2010.

Hun studerte ved Harvard Law School, hvor hun ble doktor juris, *[[magna cum laude]]*, i 1986. Hun hadde da en redaktørrolle i *[[Harvard Law Review]]*. I 1987 jobbet hun som advokatsekretær for distriktsdommeren Abner Mikva.  Året etter hadde hun samme jobb hos hos høyesterettsdommer Thurgood Marshall. Hun jobbet senere for advokatselskapet Williams & Connolly, før hun i 1991 begynte ved University of Chicago Law School. I 1995 ble hun professor der.

Hun jobbet i Bill Clintons administrasjon fra 1995 til 1999. Deretter begynte hun ved Harvard Law School. I 2005 ble hun dekan der.

## Referanser


## Eksterne lenker
* The Supreme Court i USA
* Rettsvitenskapelige dokumenter av Elena Kagan fra *Law Library of Congress*
Kajbar vannkraftverk

**Kajbar vannkraftverk**,  er et vannkraftverk i Nilen, i Sudan. Anleggets installerte vannkrafteffekt er 300 MW. Anlegget ble prosjektert av et russisk konsortium, i sammenheng med Shereyk vannkraftverk, også det i Nilen.

## Eksterne lenker
* Russisk prosjektside som nevner Shereyk- og Kajbar-anleggene.
Mambo Italiano (sang)

«**Mambo Italiano**» er en amerikansk populærmusikksang med melodi og tekst av Bob Merrill. Den ble skrevet i 1954. Bob skrev den egentlig på deadline, skriblet den hastig ned på en papierserivett i en italiensk restaurant og anvendte telefonautomaten på veggen til å diktere melodi, rytme og tekst til platestudioets pianist under ledelse av dirigent Mitch Miller.

«Mambo Italiano» ble en kjempehit for Rosemary Clooney og nådde førsteplassen på de amerikanske listene og på den britiske singlelisten i begynnelsen av 1955.

Originalinnspillingen ble produsert av Mitch Miller.

Four-In-A-Chord with Novelty Accompaniment har også spilt inn sangen. I Norge ble den utgitt på 78-platen Harmoni 606.

Clooneys versjon ble spilt under rullteksten på begynnelsen i Jonathan Demmes film *[[Gift med mafiaen]]* (*Married to the Mob*) fra 1988. 

I 2000 ble den remixet av Shaft og nådde en tolvteplass på den britiske singlelisten.

Bandene Groove Amanda og Basement Jaxx har hver spilt inn sine egne elektronisk musikkversjoner av sangen.

En russisk versjon av sangen ble spilt inn på plate av Philip Kirkorov i 2001 og var med på hans album *Vchera, Segodnya, Zavtra*.

Paula Tsui spilte inn en versjon på mandarin, *Cha shao babo*, i 2002.

En sample av sangen ble anvendt i sangen «Imma Tell» med TechN9ne i 2002.

Den ble også samplet i «Mambo», som ble fremført av Vip featuring Sin og var hentet fra Sins og Vips mixtape *Rane Vol. 1* (2002).

I 2009 ble innspillingen med Renato Carosone/ anvendt i en reklame for Visa Inc..

I 2010 ble den fremført under liveomgangene til TV-showet *Over the Rainbow* på BBC.

Andre versjoner har blitt spilt inn på plate av Alma Cogan (1955), Dean Martin, Bette Midler og på fransk av Dario Moreno. 

Karl-Lennart har skrevet en svensk tekst. Den svenske tittelen er også «Mambo Italiano». The Monn Keys, Egil Monn-Iversens orkester har spilt den inn. Sangen ble utgitt på 78-platen Cupol 4933.

## Norsk versjon
Arne Bendiksen har skrevet en norsk tekst. Den norske tittelen er også «Mambo Italiano».

### Innspilling
*The Monn Keys, Egil Monn-Iversens orkester. Utgitt på 78-platen Musica A&nbsp;5107 i 1955. og på EP-platen Musica NEP&nbsp;813.

## Referanser
Tigersprangkløften

**Tigersprangkløften** (kinesisk: 虎跳峡, *Hǔtiào Xiá*, engelsk: *Tiger Leaping Gorge*) er en 15 km lang kløft i Yangtze øvre løp (Jinsha Jiang), om lag 60 km nord for byen Lijiang. Kløften er spektakulær og et viktig turistmål, og hele området hvor elvas buktninger skaper tre parallelle elveløp er vernet som verdensarvsted av UNESCO. Det er Naxi-folket som bor langs kløften.

Stedet ligger mellom fjelltoppene Yulongxue Shan (Jade Dragon Snow Mountain) på  m, og Haba Xueshan på  m, og kløften består av en rekke fossestryk under opptil  meter høye stup og klipper. Legenden sier at en tiger unnslapp jegere ved å hoppe over en 25 meter bred kløft.

Tigersprangkløften ble åpnet for turisme i 1993, og etter massive protester ble planer fra 2004 om å anlegge et vannkraftverk - Hutiaoxia-demningen - i kløften angivelig skrinlagt i 2007. 
Det planlagte prosjektet ville ha redusert vannføringen sterkt og fordrive naxi-landsbyer til mindre gjestmilde områder lengre oppe, i Tibet.
Derimot er vannkraftanlegg under utbygging ovenfor kløften.

## Referanser


## Eksterne lenker
*
Dorland medisinske oppslagsverk

**Dorland's** er merkenavnet på en familie medisinske oppslagsverk (herunder ordbøker og programvare for stavekontroll) i ulike medier (herunder trykte bøker, CD-ROM, og online-innhold). 

Flaggskipsproduktene er *Dorland's Illustrated Medical Dictionary* (nå i sin 31. utgave) og *Dorland's Pocket Medical Dictionary* (nå i sin 27. utgave). Ordboka ble først publisert i 1890 som den amerikanske *Illustrated Medical Dictionary* på 770 sider. Pocketutgaven, kalt den amerikanske *Pocket Medical Dictionary*, ble første gang utgitt i 1898, og bestod da av litt over 500 sider.

Den illustrerte ordboken er på 2&nbsp;208 sider i den 31. utgaven.
Den europeiske Donaukommisjonen

**Den europeiske Donaukommisjonen** (*La Comission Européenne du Danube*) ble grunnlagt som en del av fredsavtalen i Paris 30. mars 1856, ved avslutningen av Krimkrigen og opphevet i 1940. Kommisjonens administrasjon ble lagt til Sulina i Romania ved elvens utløp i Svartehavet, hvor den ble inntil den  i 1921 ble flyttet til Orsova.

Paristraktatens artikkel 16 innebar at reglene om internasjonal skipsfart fastslått under Wienerkongressen 1815, også skulle gjelde for Donau. 

Kommisjonen møttes første gang 4. november 1856. Kommisjonens medlemmer representerte de parter som hadde undertegnet Paristraktaten, det vil si Østerrike-Ungarn, Frankrike, Storbritannia, Prøyssen og Det tyske forbund, Russland, Sardinia og Italia og Tyrkia. Deres oppgave var å gjennomføre nødvendige arbeider for å opprettholde farbarheten på strekningen Isaccea til Donaus munning. Kommisjonen var ment å skulle fungere i to år, men befestet raskt sin posisjon og mandatet ble derfor forlenget. 

En kommisjon bestående av *nabostater* langs Donau og som arbeidet parallelt, møttes i Wien 20. november 1856. Kommisjonen ble stiftet for å påbegynne arbeidet med regler for skipsfarten på Donau. Kommisjonen besto av representanter for Kongeriket Württemberg, Bayern, Tyrkia, Moldova, Serbia og Valakia. Skipsfartsavtalen for Donau ble undertegnet 7. november 1857 og ratifisert 7. januar 1858.

Under den andre Pariskonferansen i 1858 ble det bestemt at Den europeiske Donaukommisjonen skulle fortsette sin virksomhet til alle hydrotekniske aktiviteter i Donaus munningsområde var sluttført.

En avgift fra passerende skip ble for første gang innført i 1860. Formålet var å finanisere fullføringen av mudringsarbeider som da var påbegynt i Sulinaarmen. 

Kommisjonens virketid ble i 1871 forlenget til 1883. Under Londonkonferansen i 1883 ble kommisjonens virketid forlenget med ytterligere 21 år.

Ved Berlintraktaten av 13. juli 1878 ble Donau som internasjonalt farvann forlenget fra Isaccea til Jernporten. Samtidig ble Romania gitt en plass i kommisjonen.

Den internasjonale Donaukommisjonen ble etablert i juli 1921 for å virke parallelt med kommisjonen av 1856. Begge de to kommisjonene ble oppløst av Tyskland i 1940 og er i praksis erstattet av Donaukommisjonen av 1948.

## Referanser


## Eksterne lenker

* Donaukommisjonens offisielle nettsted
Mondulkiri

**Mondulkiri** (khmer: មណ្ឌលគីរី) er en provins øst i Kambodsja. Det er den tynnest befolkede provinsen i landet og den største i areal. Hovedstaden er Senmonorom. Mondulkiri er kjent for sine skogkledde åser og mektige fossefall.

## Administrativ inndeling
Den internasjonale Donaukommisjonen

**Den internasjonale Donaukommisjonen** ble stiftet under en konferanse i Paris i juli 1921. Kommisjonen skulle regulere den internasjonale skipstrafikken fra Ulm til Braila og virke parallelt med Den europeiske Donaukommisjonen. Begge kommisjonene ble opphevet av Tyskland i 1940 og er i praksis erstattet av Donaukommisjonen av 1948.

## Referanser
Olav Werner

**Olav Werner** (1913–1992) var en norsk sanger og mye brukt solist både i Ønskekonserten og NRKs andaktsprogram. Han ga ut en rekke plater og holdt mange konserter, over 300 av disse var sammen med organisten Rolf Holger.

Olav Werner var tenor / baryton. Han studerte sang med Sigurd Hoff  ved Musikkonservatoriet i Oslo. Fra 1937 sang han inn over 600 singler og LP-plater. I flere år sang han slagere, men i 1945 debuterte han med kirkekonserter. I NRK sang Werner  romanser og folketoner. Han medvirket også ved et par operaoppsetninger. I 19 år var han også medlem av Andaktskvartetten. Han sang også da Arne Eggens opera Cymbelin ble oppført på Nationaltheatret i 1951. Han ga også konserter i Skandinavia, England og Tyskland.

7. juni 2009 ble det avduket en bauta til minne om Olav Werner på Geithus. Olav Werner bodde på Eiksmarka det meste av sitt liv. I mange år eide og drev han et begravelsesbyrå i Oslo og Bærum.

## Diskografi
* «Det lyser i et vindu» (1938). Debutplate.
* «Under svaiende palmer»/«Mitt paradis» (Odeon), sammen med Eva Bereng til Guttorm Frølichs Hawaiiorkester.
* «Kom til den hvitmalte kirke» (Emidisc) 
* «Glade Jul» (Odeon), sammen med Sølvguttene

## Kilder
* Notis i Budstikka 6. juni 2009 side 49.
* *Olav Werner død*. Artikkel i Aftenposten 11. mars 1992 side 37.

## Eksterne lenker
* Om Olav Werner hos ballade.no
* Olav Werner begravelsesbyrå
Lactobacillus acetotolerans

**Lactobacillus acetotolerans** er en type melkesyrebakterie som tilhører bakterie-familien Lactobacteriaceae som lever av å bryte ned melkesukker (altså laktose) innen svært sure miljøer der det finnes svært lite eller ikke noe oksygen over hodet. 

De fleste av denne typen bakterier er vanligvis helt harmløse, og kan finnes naturlig som symbionter og de er en naturlig del av tarmfloraen, særlig hos forskjellige pattedyr. Hos mennesker kan man vanligvis finne disse bakteriene i munnhulen, tarmkanalen og den kan være å oppdrive i underlivet hos kvinner. Enkelte sorter av denne typen bakterier kan likevel være sykdomsfremkallende i store mengder.

Melkesyrebakterier som denne kan bli brukt ved fremstilling av meieriprodukter som f. eks. ost og rømme.
Dujiangyans irrigasjonssystem

**Dujiangyans irrigasjonssystem** (forenklet kinesisk: 都江堰, pinyin: *Dūjiāngyàn*) i Dujiangyan fylke er en infrastruktur for irrigasjonssystem bygd i 256 f.Kr. i De stridende staters tid av staten Qin. Det ligger ved elven Min (Minjiang) i Sichuanprovinsen i Kina. Vanningssystemet er fremdeles i bruk og gir over 5300 km² land vann.

## Historie
### Planlegging
I de stridende staters periode var folket ved Minjiangs bredder utsatt for hyppige oversvømmelser. Qins guvernør Li Bing utredet problemet og oppdaget at elven vokste på grunn av det raske smeltevannet fra de nærliggende fjellene som slår breddene når det nådde den langsomme og sterkt siltede strekningen nedenfor.

Den mest åpenbare løsningen kunne ha vært å bygge en demning, men Li Bing hadde også fått i uppdrag å holde elven åpen for militær sjøfart. Derfor ville han bygge en voll for å omdirigere en del av elvens vannstrøm og lage en kanal gjennom Yuleishan for å lede bort overflødig vann til den tørre Chengdusletten.

### Konstruksjon
Li Bing fikk 100 000 tael sølv for prosjektet av kong Zhao av Qin og påbegynte arbeidet med et arbeidsteam som skal ha vært på titusener. Vollen ble oppført fra lange pølseformede kurver av vevd bambus fylt med stein kjent som Zhulong holdt på plass av trebente treviter kjent som Macha. The massive construction took four years to complete.

Å grave kanalen viste seg å bli et langt større problem ettersom de verktøy som den gang var tilgjengelige, innen man hadde oppfunnet kruttet, ikke kunne trenge gjennom det harde fjellet. Man måtte benytte en kombinsjon av ild og vann for å varme om å nedkjøle fjellet til det sprakk og kunne taes bort. Etter åtte års arbeid var en 20 meter bred kulvert gjennom fjellet blitt klar.

### Ettertiden

Etter at systemet stod klart var det slutt på oversvømmelsene. Irrigasjonssystemet gjorde Sichuan til det mest produktive jordbruksområdet i indre Kina. Li Bing ble høyt elsket, og etter hans død oppstod det en omfattende religiøs kult til hans ære.

Idag er Dujiangyans irrigasjonssystem en stor turistattraksjon og i år 2000 ble det del av Verdensarven.

## Referanser
Ahmadou Ahidjo

**Ahmadou Babatoura Ahidjo** (født 24. august 1924, død 30. november 1989) var den første presidenten i den selvstendige republikken Kamerun fra 1. januar 1960 til 6. november 1982. Han hadde tidigere vært regjeringssjef i Fransk Kamerun og i Republikken Kamerun fra 18. februar 1958 til 5. mai 1960.

## Referanser


## Eksterne lenker
*
Koll (slekt)

**Koll** eller **Kold** er et norsk slektsnavn på en slekt som idag bruker navnet Kaald.

En annen norsk slekt har navnet Cold og stammer fra Anders Madsen Cold (1605–1683) som var prest i Øyer.
Scars on Broadway

**Scars on Broadway** er en amerikansk eksperimentell rocke-gruppe som ble grunnlagt av System of a Down-medlemmene Daron Malakian og John Dolmayan. Bandets selvtitulerte debutalbum ble utgitt den 29. juli 2008.

På slutten av 2008, ble bandet midlertidlig lagt på is og medlemmene hadde en pause fra bandet. Ifølge medlemmene var det mangel på entusiasme for musikk som var den primære årsaken til bandets opphør i 2008. 

I april 2010, sluttet gruppen sin pause, og band-medlemmene og sammen igjen og annonserte at de skulle holde en konsert på The Troubador, Los Angeles, som ble satt til å være den 2. mai 2010. Etter planen skal gruppen også gi ut deres andre album i løpet av 2010.

## Eksterne lenker
* 
* 
*
Shadows Fall

**Shadows Fall** er et amerikansk heavy metal-band fra Springfield, Massachusetts som ble dannet i 1995. De er en av de få moderne heavy metal-bandene som har mye av sin lyriske påvirkning fra østlig filosofi. 

Siden gruppens dannelse i 1995, har Shadows Fall i alt gitt ut seks studioalbum, to samlealbum, og en DVD. I februar 2008 var bandet et av de Grammy-nominerte bandene innen kategorien Best Metal Performance for deres sang «Redemption» fra albumet Treads of Life. 

Shadows Fall ga ut sitt sjette album, Retribution den 15. september 2009, gjennom bandets eget plateselskap, Everblack Industries, som ble opprettet i forbindelse med Warner Music Group's ILG, Ferret Music og ChannelZERO Entertainment.

Shadows Fall skal etter planen spille på Jägermeister Stage under Rockstar Mayhem Festival som blir satt opp i juli og august 2010.


2014-08-30 Turock Shadows Fall 27.jpg|Brian Fair, 2014
2014-08-30 Turock Shadows Fall 12.jpg|Paul Romanko, 2014
2014-08-30 Turock Shadows Fall 15.jpg|Matt Bachand, 2014
2014-08-30 Turock Shadows Fall 21.jpg|Felipe Roa, 2014


## Referanser


## Eksterne lenker
* 
*
Jon Terje Øverland

**Jon Terje Øverland** (født 14. desember 1944 i Rjukan) er en norsk tidligere alpinist. Han representerte Rjukan Idrettslag.

Øverland vant utfor i NM i alpint tre år på rad, i 1968, 1969 og 1970, og deltok i VM i alpint 1970 med 10.-plass i utfor. Han deltok under vinter-OL for Norge i 1964 i Innsbruck med 20.-plass i storslalåm, 29.-plass i slalåm og 32.-plass i utfor, og i 1968 i Grenoble med 17.-plass i slalåm, 23.-plass i utfor og 25.-plass i storslalåm.

## Referanser


## Eksterne lenker
*
Per Martin Sunde

**Per Martin Sunde** (født 23. februar 1944 i Oslo) er en norsk tidligere alpinist. Han representerte Sportsklubben Njård.

Sunde vant slalåm i NM i alpint i 1961 og 1964. Han deltok under vinter-OL for Norge i 1964 i Innsbruck med 16.-plass i slalåm og 23.-plass i storslalåm. 

Sunde har etter karrieren innen idretten blant annet drevet med idrettsmedisin.

## Eksterne lenker
*
Jameer Nelson

**Jameer Nelson** (født 9. februar 1982 i Chester, Pennsylvania, USA) er en amerikansk profesjonell basketballspiller. Han spiller for laget Denver Nuggets i den amerikanske proffligaen NBA. Jameer Nelson spiller posisjonen som point guard på banen.

## NBA-karriere
Nelsons NBA-karreiere startet da han ble trukket opp av Denver Nuggets i draftet i 2004, men allerede 24. juni samme året ble han byttet bort til Orlando Magic mot et kommende draftvalg i det neste draftet. 30. juni 2014 ble ikke Nelson tilbudt en ny kontrakt med klubben han hadde spilt for i ti år, men signerte heller med Dallas Mavericks den 24. juli samme år.

18. desember 2014 ble Nelson byttet til Boston Celtics sammen med Jae Crowder, Brandan Wright, et valg i første runde av 2015-draftet, et valg i andre runde av 2016-draftet og 12.9 millioner amerikanske dollar. Dallas Mavericks fikk Rajon Rondo og Dwight Powell.

13. januar 2015 ble Nelson igjen byttet. Denne gangen tilbake til Denver Nuggets der han opprinnelig hadde startet sin NBA-karriere. Han ble byttet fra Boston Celtics mot Nate Robinson.

### Tidligere lag

### Statistikker fra NBA-karrieren

#### Tegnforklaring

#### Sesongen

#### Sluttspillet

## Referanser


## Eksterne lenker
* 
*
Cold (slekt)

**Cold** er en norsk slekt som stammer fra Anders Madsen Cold (1605–1683) som var prest i Øyer. Han var gift med Sara Frantzdatter. Hennes far var Frantz Andersen Riber (død 1646), som var sokneprest i Øyer før Anders Madsen Cold.

Det er uvisst om Anders Madsen Cold var i slekt med kjøpmannen og borgermesteren Anders Nielsen i Christiania ca. 1610. Det er heller ikke kjent noen slektsforbindelse til lagmannen i Stavanger Tore Torkelsen Kold (født omkring 1420 eller kanskje noe tidligere, og død tidligst i 1489).

## Noen kjente medlemmer i slekten
* Isaac Andersen Cold (1649–1730), magister, sogneprest og prost
* Johan Cold (1683–1762), sogneprest, prost og forfatter
* Isaac Andreas Cold (1716–1761), professor, justitiarius i overhoffretten i Christiania
* Anna Elisabeth Cold (1749–1803), som var ca. 12 år gammel da begge foreldrene døde. Hun ble pleiedatter hos Morten Leuch (1732–1768) som eide bl.a. Vækerø og Bogstad. Hun ble 1772 gift med Peder Anker, som senere ble statsminister

## Slektsvåpen
Skjoldmerket til en Cold-slekt er et stilisert trollansikt, som også er i hjelmtegnet. Våpenskjoldet er med på våpenanetavlen for Maren Jørgensdatter (Staur) fra 1685, samt i Nicolas Bergs våpenbok fra 1712 (gjengitt på Arnstein Rønnings nettsted med navnet Koll/Cold). Om Anders Madsen Cold eller hans etterkommere brukte et slektsvåpen er ukjent.

Slektsforskeren S. H. Finne-Grønn antok at denne våpenfiguren er en feiltolkning av et segl som viser en oval med to krysslagte staver og omgitt av stråler. Dette seglet tilhørte Anders Nielsen ca. 1610. Men det er ikke påvist om Anders Nielsen er i slekt med Anders Madsen Cold (død 1683).

Våpenet ble antakelig tatt i bruk sent på 1600-tallet. Nicolas Bergh påstår i sin våpenbok at det ble brukt av Karen Cold som skal ha vært mor til Christoffer Trondsen. Våpenet og slekten er med i det første danske adelsleksikon, men er ikke med i Thiset og Wittrups *Nyt Dansk Adelslexikon* utgitt i København 1904.

## Referanser


## Litteratur
* Haagen Krog Steffens, *Slægten Aall*, Christiania 1908, side 97 (Nicolas Berghs våpenbok).
* S.H. Finne-Grønn: «Lidt om slegten Kold (Cold)» og «Slegten Koll (Cold), et tillæg. Slegten Hummer» i serien «Oplysninger om familier i Oslo og det gamle Christiania», Norsk Personalhistorisk Tidsskrift, Bind III, Oslo 1926, side 250-256 og 412-420.
* Carsten Hopstock: Bogstad – et storgods gjennom 300 år, bind I, Oslo 1997, side 92-93.
* Harald Nissen og Terje Bratberg: *[[Gerhard Schøning|Schønings]] [[våpenrulle|våpenbok]] – Gamle Norske Adel Efter et gammelt [[Manuskript]] [[Assessor]] Ifver Hirtzholm tilhørende*, Pirforlaget, Trondheim 2013.
* Johan Marius Setsaas: «Schønings våpenbok: Til glede og bekymring», *Genealogen* nr. 2/2014, Oslo 2014, side 45-51.
Dikke Eger

**Fredrikke «Dikke» Eger** (født 1943) er en norsk tidligere alpinist. Hun representerte Stabæk Idrettsforening. Hun var en periode gift Bergmann og konkurrerte i 1967 under navnet Dikke Eger Bergmann..

Eger vant slalåm i NM i alpint i 1961, 1966 og 1967, storslalåm i 1966 og alpin kombinasjon i 1966 og 1967. Hun deltok under vinter-OL for Norge i 1964 i Innsbruck med 33.-plass i storslalåm og 36.-plass i utfor og deltok i slalåm men fullførte ikke. Hun deltok også i 1968 i Grenoble, men fullførte ikke slalåmrennet. 

## Referanser




## Eksterne lenker
*
Erling Steineide

**Erling Øistein Steineide** (født 10. august 1938 i Heidal i Sel, død 9. oktober 2019) var en norsk langrennsløper. Han vokste opp i bureisergrenda Murudalen i Heidal. Steineide representerte i unge år Rindhovda IL (i dag en del av Heidal Idrettslag), og senere Sjårdalen Idrettslag og Heidal Skilag (i dag en del av Heidal Idrettslag).

Første gangen Erling Steineide gjorde seg bemerket på nasjonalt nivå var i Junior-NM i 1958, da han gikk inn til tredjeplass – tre sekunder bak de to som delte seieren; Alv Storelvmo og Ole Ellefsæter. 

Steineide vant 15 km i NM i 1965 med over ett minutts seiersmargin til nr. to, Gjermund Eggen, og fikk ellers mange gode individuelle plasseringer i NM. Han vant stafett-NM seks ganger; med Sjårdalen IL i 1963, 1964 og 1965 (sammen med Arne Botten og Halfdan Kluften), og med Heidal Skilag i 1968, 1969 og 1971 (sammen med Arvid Ryen og Reidar Bekkemellem). Radioreporteren Bjørge Lillelien rangerte Steineide som nesten uslåelig i en stafettspurt på den tiden.

Sjårdalstrioen og Heidalstrioen var et nasjonalt begrep for sportsinteresserte.
 
Steineide deltok i vinter-OL for Norge i 1964 i Innsbruck, der han gikk 2. etappe på stafettlaget som kom på fjerdeplass. Han var også med i den norske langrennstroppen i Vinter-OL 1968 i Grenoble, men fikk ikke gå noen distanse der.

Steineide representerte også Norge i ski-VM 1970 i Vysoke Tatry, der han ble nr. 23 på 30 km. I dette mesterskapet var han også ankermann på Norges stafettlag som kom på fjerdeplass. Han oppnådde ellers både seiere og andre gode plasseringer i både nasjonale og internasjonale konkurranser.

## Medaljer i norske mesterskap

## Referanser


## Eksterne lenker
*
Anne Karin Dehle

**Anne Karin Dehle** (født 30. juli 1942 i Oslo) er en norsk tidligere kunstløper. Hun representerte Oslo Skøiteklub.

Dehle vant ni NM i kunstløp, singel for damer i årene 1958, 1960–1963, 1965–1967 og 1969. Hun deltok under vinter-OL for Norge i 1964 i Innsbruck med 28.-plass i singel for damer. Dehles beste internasjonale resultater er 14.-plass i EM i 1962, og 22.-plass i VM i 1963.

## Referanser


## Eksterne lenker
* 
* Norges Skøyteforbunds statistikkarkiv
Primera División 2009–2010

**Primera División 2009–2010** starta 29. august 2009 og ble avslutta 16. mai 2010. FC Barcelona tok sitt andre strake seriemesterskap, og sitt tjuende totalt. Med 99 poeng, satte laget ny poengrekord i ligaen. Også Real Madrid, som endte på andreplass, tok flere poeng enn de noen gang hadde tatt før, 96. Valencia endte på tredjeplass. Tenerife, Valladolid og Xerez rykka ned.

## Tabell

## Toppscorere

### Assist tabell

## Kilder
*  Tabell og resultater på Base de Datos Histórica de Fútbol, besøkt 4. juli 2018
Berit Unn Johansen

**Berit Unn Sandvik Johansen Sissener** (født 18. juli 1947 i Oslo) er en norsk tidligere kunstløper. Hun representerte Oslo Idrettslag.

Johansen vant NM i kunstløp, singel for damer i 1964. Hun deltok under vinter-OL for Norge i 1964 i Innsbruck med 30.-plass i singel for damer. 

## Referanser


## Eksterne lenker
* 
* Norges Skøyteforbunds statistikkarkiv
Rytterstatuen av Christian IX på Christiansborg

**Rytterstatuen av Christian IX på Christiansborg**s ridebane i København er et kunstverk utført av billedhuggeren Anne Marie Carl Nielsen. Rytterstatuen var et bestillingsverk og ble avduket 15. november 1927. (1928 iflg.Weilbachs kunstnerleksikon)
Rytterstatuen regnes som kunstnerens hovedverk.

Christian IX døde i 1906 og kort tid etter ble det satt i gang en innsamlingsaksjon for å skaffe penger til et monument som skulle stå ved Christiansborg. Året etter ble fire kunstnere innbudt til konkurranse om monumentet og Anne Marie Carl Nielsen vant med sitt forslag om en rytterstatue.

I arbeidet med rytterstatuen ønsket Anne Marie Carl Nielsen å tenke nytt og i tillegg til fokus på hesten ville hun vise en moderne monark. Hun la også mye arbeide i utkastet til sokkelen som viste relieffer og småskulpturer som skulle symbolisere det danske folk. Det ble ikke nok penger til hennes forslag til sokkel og arkitekt Andreas Clemmensen har derfor tegnet den sokkelen rytterstatuen står på i dag. 

Carl Nielsen gjorde grundige studier av forskjellige hestetyper før valget falt på en hannoveransk type. 

## Referanser


## Se også
*Rytterstatuer i Danmark
Matthias Conrad Peterson

**Matthias Conrad Peterson**, (født 21. september 1761 i Slesvig i hertugdømmet Slesvig; død 14. februar 1833 i Trondhjem) var kjøpmann og pressemann, og er kjent som den første som feiret grunnlovsdagen 17. mai offentlig.

Faren var skomakeren Jørgen Peterson, morens navn er ikke kjent. Han vokste opp i små kår. Som gutt ble han satt under streng tukt etter farens tidlige død. I 1782 reiste han og flere andre unge menn med et fartøy til Trondheim for å prøve lykken.

I Trondheim fikk Peterson først arbeid som betjent hos kjøpmann Falck fra Jämtland, deretter i handelshuset Alexander Friedlieb & Co hvor han først arbeidet under Alexander Hammond Friedlieb selv. Hos Friedlieb avanserte Peterson til bokholder og sekretær. Peterson var redaktør for byens avis *[[Adresseavisen]]* fra 1795 til 1800. Da Norges Bank ble opprettet i 1816 ble han innvalgt i direksjonen, et verv han beholdt resten av sin levetid. I 1818 løste Peterson borgerbrev som kjøpmann og startet egen virksomhet i kompaniskap med kjøpmann Hans Geelmuyden.

I 1790 ble Peterson gift med Sara Johanna Dons (født 18. desember 1765; død 23. mars 1851), datter av major Lorentz Dons og Cornelia Susanne Klingenberg.

## Referanser


## Eksterne lenker

* Adresseavisen – Nasjonalbiblioteket
* 17. mai – Fra privatfest til guttetog  – Oslo-patriot temahefte 38
* Mathias Conrad Peterson – lokalhistoriewiki.no
* 
* Trykkefriheten på 1700-tallet: Mathias Conrad Peterson, artikkel hos Norgeshistorie.no
Pillarguritoppen

**Pillarguritoppen** er en fjelltopp sørvest for Otta i Sel kommune i Gudbrandsdalen i Innlandet. Den har en høyde på 852 meter over havet. Fjellet har navn etter Pillarguri, og på toppen er det satt opp en støtte til minne om slaget ved Kringen i 1612.

Fra toppen er det utsiktspunkt mot Rondane i nord. Den er tilgjengelig fra Otta med bil via Pillargurivegen og merket sti fra parkering. Det er også mulig å gå opp fjellet på en merket sti opp fra Otta.

## Galleri

Fil:Pillarguritoppen.jpg|Pillarguritoppen med utsikt mot Otta og Rondane. 
Fil:Pillarguritoppen panorama.jpg|Panorama av utsikten fra Pillargutiroppen ned mot Otta og Gudbrandsdalslågen. 


## Referanser
Studenterhytta

**Studenterhytta** kan peke på en flere hytter bygget av eller for studenter:

* NTNUI Studenterhytta I Trondheim.
* Studenterhytta i Nordmarka i Oslomarka.
Havstrømkraft

**Havstrømkraft** er den økonomiske utnyttingen av den kinetiske energien i havstrømmene i verdenshavene. Et ***havstrømkraftverk*** vil kunne utnytte bevegelsesenergien i vannmassene, som er svært stabile og forutsigbare. Selv om havstrømmene ikke utnyttes kommersielt til energiproduksjon ennå, antas det at de har meget stort potensial. Eksempelvis er 
energien i Golfstrømmen om lag 21.000 ganger større enn energien i Niagarafallene. 

Havstrømenergi atskiller seg fra tidevannsenergi ved å være helt jevn gjennom døgnet, månefasene, og årstidene. Potensialet for kraftproduksjon i Floridastredet, hvor Golfstrømmer forlater Karibia og går over i Atlanterhavet, er overflatehastigheten 7,4 km/t, og kraftpotensialet er 1 kW per m².

## Forsøkskraftverk
I mai 2003 ble det installert en tidsvanns- og havstrømturbin kalt *Seaflow* ved byen Lynmouth i Devon i Storbritannia, med en effekt på 300 kW.
Anlegget har turbiner for utnytting av dyphavsstrømmer, men tjener først og fremst som prototyp tidevannskraftverk. Det gjøres også forsøk i Sør-Korea. En del av forskningen går ut på å lede havvann gjennom innsnevrede installasjoner og utnytte Venturieffekten. Hovedutfordringen er å gjøre utnyttingen økonomisk lønnsom. Det er også knyttet bekymring til større anleggs effekt på marin flora.

## Referanser


## Eksterne lenker
* SeaGen prosjektside.
* Maelstrøm Project.
Olav Dalsøren

**Olav Dalsøren** (født 1938) er en norsk tidligere ishockeyspiller. Han representerte Ishockeyklubben Tigrene og Frisk Asker.

Dalsøren spilte 78 offisielle landskamper for Norge, og vant Gullpucken i 1968. Han deltok under vinter-OL for Norge i 1964 i Innsbruck med tiendeplass i ishockey, og i 1968 i Grenoble med ellevteplass i ishockey. 

## Eksterne lenker
* 
* Norges Ishockeyforbund: Internasjonale spillere, menn – Adelskalender (pdf-fil)
Stefanusprisen

**Stefanusprisen** tildeles en person som har gjort seg særlig bemerket i kampen for tros- og livssynsfrihet spesielt og menneskerettigheter generelt. Prisvinneren avgjøres av en komité nedsatt av Stefanusalliansen og deles ut annethvert år (fra 2008). Selve prisen består av et kunstverk av Terje Grøstad eller Reidar Kolbrekk, et kunstdiplom av Petter Mohn og et pengebeløp til det arbeidet prismottakeren fronter. I 2020 var prissummen 10 000 euro. Stefanusprisen ble første gang utdelt i 2005.

## Prisvinnere
* 2005: Biskop Thomas, den koptisk-ortodokse kirke, for sitt arbeid i Egypt
* 2008: Tim A. Peters, for arbeidet med å hjelpe flyktninger fra Nord-Korea
* 2010: Victor Biak Lian, for sitt arbeid for demokrati og menneskerettigheter i Burma
* 2012: Samuel L. S. Salifu, kirkeleder og menneskerettighetsaktivist i Nigeria
* 2014: Asma Jilani Jahangir, advokat og menneskerettighetsaktivist, Pakistan
* 2016: Mine Yildirim og Aykan Erdemir, akademikere og menneskerettighetsaktivister, Tyrkia
* 2018: Saad Salloum og Ameer Jaje, journalist og prest, Irak
* 2020: Nguyen Bac Truyen, jurist og demokratiforkjemper, Vietnam
* 2022: Wagma Feroz, filmskaper, journalist og menneskerettsaktivist, Pakistan
* 2024: Aiman Umarova, menneskerettsadvokat, Kasakhstan

## Eksterne lenker
* Stefanusprisen – Stefanusalliansens nettsider
*Stefanusprisen 2020: 11 år i enecelle for sin kamp for andre
Tor Gundersen

**Tor «Jern-Gustav» Gundersen** (født 15. september 1935 i Oslo, død 13. september 2012) var en norsk ishockeyspiller. Han representerte Vålerengens Idrettsforening.

Gundersen spilte 49 offisielle landskamper for Norge, og vant Gullpucken i 1960. Han deltok i vinter-OL for Norge i 1964 i Innsbruck med tiendeplass i ishockey, og i 1968 i Grenoble med ellevteplass i ishockey. Han var spillende trener for Vålerenga Ishockey i gullalderen på 60-tallet og har 10 kongepokaler i sitt navn.

## Referanser


## Eksterne lenker
* 
* Norges Ishockeyforbund: Internasjonale spillere, menn – Adelskalender (pdf-fil)
Jan Erik Hansen (ishockeyspiller)

**Jan Erik «Ansjos» Hansen** (født 24. september 1940 i Oslo, død 28. januar 2018) var en norsk ishockeyspiller. Han representerte Vålerengens Idrettsforening og Frisk.

Hansen spilte 26 offisielle landskamper for Norge, og deltok under vinter-OL for Norge i 1964 i Innsbruck med tiendeplass i ishockey.

## Eksterne lenker
* 
* Norges Ishockeyforbund: Internasjonale spillere, menn – Adelskalender (pdf-fil)